# Επίσημη Εφημερίδα C 185A/2011

| | ISSN 1725-2415
  doi:10.3000/17252415.CA2011.185.gre |
| --- | --- |
| Επίσημη Εφημερίδα
  της Ευρωπαϊκής Ένωσης | C 185A |
| | |
| Έκδοση στην ελληνική γλώσσα | Ανακοινώσεις και Πληροφορίες | 54ό έτος25 Ιουνίου 2011 |

ISSN 1725-2415

doi:10.3000/17252415.CA2011.185.gre

Επίσημη Εφημερίδα

της Ευρωπαϊκής Ένωσης

C 185A

Έκδοση στην ελληνική γλώσσα

Ανακοινώσεις και Πληροφορίες

54ό έτος25 Ιουνίου 2011

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2011/C 185A/01 | ΓΔ CLIMA (Δράση για το κλίμα) — Προκήρυξη κενής θέσης για την ανάθεση καθηκόντων διευθυντή (βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2011/10313 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2011/C 185A/01

ΓΔ CLIMA (Δράση για το κλίμα) — Προκήρυξη κενής θέσης για την ανάθεση καθηκόντων διευθυντή (βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2011/10313

1

ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΕΠΙΣΗΜΩΝ ΕΦΗΜΕΡΙΔΩΝ C A ΔΙΑΓΩΝΙΣΜΟΙ

Κατωτέρω παρατίθεται πίνακας των τευχών της Επίσημης Εφημερίδας C A που δημοσιεύθηκαν το τρέχον έτος.

Εκτός αντίθετης ένδειξης, οι Επίσημες Εφημερίδες δημοσιεύονται σε όλες τις κοινοτικές γλώσσε

| 19 | (PL) |
| --- | --- |
| 24 | |
| 35 | (DE/EN/FR) |
| 37 | (PL/RO) |
| 60 | |
| 68 | |
| 76 | (DE/EN/FR) |
| 82 | |
| 91 | |
| 98 | |
| 114 | (DA) |
| 121 | (DA) |
| 122 | |
| 135 | |
| 140 | (BG/ET/HU/MT/PL/SL/SV) |
| 142 | |
| 146 | |
| 147 | (EN/IT/MT/SV) |
| 155 | (EN/ES/ET/FR/NL/PL/PT/SK/SL/SV) |
| 156 | |
| 157 | |
| 162 | |
| 169 | (EN) |
| 177 | (DE/EN/FR) |
| 180 | (BG/RO) |
| 181 | (DA) |
| 183 | (SL) |
| 185 | |

19

(PL)

24

35

(DE/EN/FR)

37

(PL/RO)

60

68

76

(DE/EN/FR)

82

91

98

114

(DA)

121

(DA)

122

135

140

(BG/ET/HU/MT/PL/SL/SV)

142

146

147

(EN/IT/MT/SV)

155

(EN/ES/ET/FR/NL/PL/PT/SK/SL/SV)

156

157

162

169

(EN)

177

(DE/EN/FR)

180

(BG/RO)

181

(DA)

183

(SL)

185

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 25.6.2011 | EL | Επίσημη Εφημερίδα της Ευρωπαϊκής Ένωσης | CA 185/1 |
| --- | --- | --- | --- |

25.6.2011

EL

Επίσημη Εφημερίδα της Ευρωπαϊκής Ένωσης

CA 185/1

---

ΓΔ CLIMA (ΔΡΆΣΗ ΓΙΑ ΤΟ ΚΛΊΜΑ)

Προκήρυξη κενής θέσης για την ανάθεση καθηκόντων διευθυντή (βαθμός AD 14)

(Άρθρο 29 παράγραφος 2 του κανονισμού υπηρεσιακής κατάστασης)

COM/2011/10313

(2011/C 185 A/01)

Παρουσίαση

Αποστολή της Διεύθυνσης C «Ενσωμάτωση της διάστασης της προσαρμογής και τεχνολογία χαμηλών εκπομπών διοξειδίου του άνθρακα» της ΓΔ «Δράση για το κλίμα» είναι η ανάπτυξη και εφαρμογή πολιτικών και μέτρων στους τομείς της ενέργειας, των μεταφορών, των βιομηχανικών αερίων, και η προσαρμογή στις αναπόφευκτες συνέπειες της κλιματικής αλλαγής ώστε να εξασφαλιστεί η επίτευξη των εσωτερικών και διεθνών στόχων της πολιτικής της ΕΕ ως προς την κλιματική αλλαγή. Η πολιτική αυτή αποτελεί κεντρικό πυλώνα της στρατηγικής «Ευρώπη 2020». Όσον αφορά τον μετριασμό των επιπτώσεων της κλιματικής αλλαγής, η Διεύθυνση εστιάζει την προσοχή της στην ανάπτυξη και την εφαρμογή της νομοθεσίας της ΕΕ στους ανωτέρω τομείς (π.χ.«Απόφαση για τον επιμερισμό της προσπάθειας» με την οποία τίθεται ανώτατο όριο 60 % στις εκπομπές αερίων του θερμοκηπίου μέχρι το 2020, δέσμευση και αποθήκευση διοξειδίου του άνθρακα, εκπομπές διοξειδίου του άνθρακα προερχόμενες από χερσαίες μεταφορές συμπεριλαμβανόμενης και της ποιότητας των καυσίμων, ουσίες που καταστρέφουν τη στιβάδα του όζοντος, φθοριούχα αέρια), καθώς επίσης και σε συστήματα στήριξης για την μεγάλης κλίμακας επίδειξη τεχνολογιών χαμηλών ανθρακούχων εκπομπών. Σε ό,τι αφορά την προσαρμογή, η Διεύθυνση επικεντρώνεται στην ανάπτυξη και την προαγωγή μιας πανενωσιακής πολιτικής για την προσαρμογή στην κλιματική αλλαγή σε στενή συνεργασία με άλλες σχετικές υπηρεσίες της Επιτροπής.

Η Διεύθυνση C απασχολεί προσωπικό 60 περίπου ατόμων και διαχειρίζεται προϋπολογισμό ύψους 10 εκατ. ευρώ.

Προτεινόμενη θέση

Η ΓΔ Δράση για το κλίμα αναζητεί διευθυντή που θα παρέχει σφαιρική εικόνα και σαφή καθοδήγηση σε διάφορους ταχέως αναπτυσσόμενους νέους τομείς πολιτικής στον χώρο της κλιματικής αλλαγής, τόσο σε επίπεδο ΕΕ όσο και σε διεθνές επίπεδο, μεταξύ άλλων και στο πλαίσιο του ΟΗΕ. Ο Διευθυντής θα αναλάβει ρόλο ηγέτη και εμπνευστή στην ανάπτυξη και εφαρμογή πολιτικών μετριασμού των επιπτώσεων (ιδίως από τις χερσαίες μεταφορές) και προσαρμογής στην κλιματική αλλαγή, μεταξύ άλλων την ανάπτυξη καινοτόμων μέσων για επίδειξη τεχνολογίας σε στενή συνεργασία με άλλες σχετικές υπηρεσίες της Επιτροπής, ειδικότερα τις ΓΔ Ενέργειας, Κινητικότητας και Μεταφορών, Επιχειρήσεων και Βιομηχανίας, Έρευνας και Καινοτομίας και την ΓΔ Περιφερειακής Πολιτικής. Πρόσθετη πρόκληση θα αποτελέσει ο συνυπολογισμός των άλλων βασικών στόχων που είναι σχετικοί με τη στρατηγική «Ευρώπη 2020», η οικονομική ανάπτυξη, η καινοτομία και ανταγωνιστικότητα, καθώς και η ενεργειακή ασφάλεια. Τα καθήκοντά του περιλαμβάνουν ταξίδια ανά τον κόσμο.

Ζητάμε (κριτήρια επιλογής)

Θα προτιμηθούν οι υποψήφιοι που διαθέτουν:

| — | Πολύ καλή γνώση των τομέων πολιτικής της ΓΔ «Δράση για το κλίμα» καθώς και των προκλήσεων που αντιμετωπίζουν οι τομείς ενέργειας, μεταφορών και βιομηχανίας της ΕΕ και της υφηλίου, και αποδεδειγμένη πείρα και γνώση των τομέων που εμπίπτουν στον χώρο αρμοδιότητάς του. |
| --- | --- |

—

Πολύ καλή γνώση των τομέων πολιτικής της ΓΔ «Δράση για το κλίμα» καθώς και των προκλήσεων που αντιμετωπίζουν οι τομείς ενέργειας, μεταφορών και βιομηχανίας της ΕΕ και της υφηλίου, και αποδεδειγμένη πείρα και γνώση των τομέων που εμπίπτουν στον χώρο αρμοδιότητάς του.

| — | Εμπεριστατωμένη γνώση των πολυμερών συμφωνιών για το περιβάλλον και της νομοθεσίας της ΕΕ που έχει σχέση με την κλιματική αλλαγή. Η ορθή κατανόηση θεμάτων μακροοικονομίας, καινοτομίας, ανταγωνιστικότητας και ανάλυσης κόστους-ωφέλειας θα αποτελέσει σαφές πλεονέκτημα. |
| --- | --- |

—

Εμπεριστατωμένη γνώση των πολυμερών συμφωνιών για το περιβάλλον και της νομοθεσίας της ΕΕ που έχει σχέση με την κλιματική αλλαγή. Η ορθή κατανόηση θεμάτων μακροοικονομίας, καινοτομίας, ανταγωνιστικότητας και ανάλυσης κόστους-ωφέλειας θα αποτελέσει σαφές πλεονέκτημα.

| — | Αποδεδειγμένη πείρα στη διατύπωση πολιτικής σε υψηλό επίπεδο, στην εφαρμογή αγορακεντρικών μέσων, καθώς και στην επιβολή της νομοθεσίας (της ΕΕ). |
| --- | --- |

—

Αποδεδειγμένη πείρα στη διατύπωση πολιτικής σε υψηλό επίπεδο, στην εφαρμογή αγορακεντρικών μέσων, καθώς και στην επιβολή της νομοθεσίας (της ΕΕ).

| — | Πολύ καλές ικανότητες ανάλυσης και ικανότητα σύλληψης νέων ιδεών και στρατηγικών σχετικά με την εξέλιξη των διαφόρων τομέων πολιτικής που εμπίπτουν στην αρμοδιότητα της Διεύθυνσης. |
| --- | --- |

—

Πολύ καλές ικανότητες ανάλυσης και ικανότητα σύλληψης νέων ιδεών και στρατηγικών σχετικά με την εξέλιξη των διαφόρων τομέων πολιτικής που εμπίπτουν στην αρμοδιότητα της Διεύθυνσης.

| — | Αποδεδειγμένη πείρα σε διεθνείς και σε διοργανικές διαπραγματεύσεις. Η εξοικείωση με διαπραγματεύσεις σε επίπεδο ΟΗΕ και με την κλιματική αλλαγή, το όζον, τις βιομηχανικές εκπομπές και την ποιότητα του αέρα θα αποτελέσουν περαιτέρω πλεονέκτημα. |
| --- | --- |

—

Αποδεδειγμένη πείρα σε διεθνείς και σε διοργανικές διαπραγματεύσεις. Η εξοικείωση με διαπραγματεύσεις σε επίπεδο ΟΗΕ και με την κλιματική αλλαγή, το όζον, τις βιομηχανικές εκπομπές και την ποιότητα του αέρα θα αποτελέσουν περαιτέρω πλεονέκτημα.

| — | Πολύ καλές διαχειριστικές ικανότητες, μεταξύ άλλων ικανότητα διοίκησης, δραστηριοποίησης και ανάπτυξης μεγάλων ομάδων, καθορισμού προτεραιοτήτων, διαχείρισης μεγάλων προϋπολογισμών και λήψης αποφάσεων. |
| --- | --- |

—

Πολύ καλές διαχειριστικές ικανότητες, μεταξύ άλλων ικανότητα διοίκησης, δραστηριοποίησης και ανάπτυξης μεγάλων ομάδων, καθορισμού προτεραιοτήτων, διαχείρισης μεγάλων προϋπολογισμών και λήψης αποφάσεων.

| — | Ικανότητα εργασίας υπό πίεση. |
| --- | --- |

—

Ικανότητα εργασίας υπό πίεση.

| — | Άριστες δεξιότητες επικοινωνίας στην αγγλική γλώσσα. |
| --- | --- |

—

Άριστες δεξιότητες επικοινωνίας στην αγγλική γλώσσα.

Οι υποψήφιοι πρέπει (κριτήρια εκλεξιμότητας)

| 1. | Να είναι υπήκοοι κράτους μέλους της Ευρωπαϊκής Ένωσης. |
| --- | --- |

1.

Να είναι υπήκοοι κράτους μέλους της Ευρωπαϊκής Ένωσης.

| 2. | Να διαθέτουν:






  i) | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,
  ή |
| --- | --- | --- |

2.

Να διαθέτουν:

i)

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

ή

| ii) | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και κατάλληλη προϋπηρεσία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής. |
| --- | --- |

ii)

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και κατάλληλη προϋπηρεσία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής.

| 3. | Να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο που αντιστοιχεί στους ανωτέρω τίτλους σπουδών. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) σε άμεση σχέση με τομέα συναφή με την εν λόγω θέση. |
| --- | --- |

3.

Να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο που αντιστοιχεί στους ανωτέρω τίτλους σπουδών. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) σε άμεση σχέση με τομέα συναφή με την εν λόγω θέση.

| 4. | Να κατέχουν σε βάθος μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη επίσημης γλώσσας. |
| --- | --- |

4.

Να κατέχουν σε βάθος μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη επίσημης γλώσσας.

| 5. | Να μην έχουν συμπληρώσει ακόμη τη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 65 ετών [βλ. άρθρο 52 στοιχείο α) του κανονισμού υπηρεσιακής κατάστασης]. |
| --- | --- |

5.

Να μην έχουν συμπληρώσει ακόμη τη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 65 ετών [βλ. άρθρο 52 στοιχείο α) του κανονισμού υπηρεσιακής κατάστασης].

Ανεξαρτησία και δήλωση συμφερόντων

Οι υποψήφιοι απαιτείται να επιβεβαιώσουν ότι δέχονται να προβούν σε δήλωση με την οποία δεσμεύονται να ενεργούν ανεπηρέαστοι υπέρ του δημόσιου συμφέροντος, καθώς και σε δήλωση σχετικά με οποιαδήποτε συμφέροντά τους τα οποία ενδέχεται να θεωρηθεί ότι θίγουν την ανεξαρτησία τους.

Διορισμός και όροι απασχόλησης

Θα επιλεγεί και θα διοριστεί από την Επιτροπή σύμφωνα με τις οικείες διαδικασίες επιλογής και πρόσληψης (βλ., επίσης, Compilation Document on Senior Officials Policy — Συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους). Στο πλαίσιο της διαδικασίας επιλογής, οι υποψήφιοι που έχουν κληθεί σε συνέντευξη από τη συμβουλευτική επιτροπή διορισμών της Επιτροπής θα πρέπει να υποβληθούν, πριν από τη συνέντευξη αυτή, σε αξιολόγηση από κέντρο το οποίο διαχειρίζονται εξωτερικοί σύμβουλοι προσλήψεων.

Ο μισθός και οι όροι απασχόλησης ορίζονται στον κανονισμό υπηρεσιακής κατάστασης για τους υπαλλήλους βαθμού AD 14 της Ευρωπαϊκής Ένωσης. Εφιστάται η προσοχή των υποψηφίων στο γεγονός ότι οι υπάλληλοι που θα προσληφθούν πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών.

Διαδικασία υποβολής αίτησης

Πριν υποβάλουν την υποψηφιότητά τους, οι ενδιαφερόμενοι πρέπει να ελέγξουν προσεκτικά εάν πληρούν όλα τα κριτήρια επιλεξιμότητας (βλ. σημείο «Απαιτήσεις»), ιδίως όσον αφορά το είδος του διπλώματος/πτυχίου και την απαιτούμενη προϋπηρεσία. Οι υποψήφιοι που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Για να υποβάλουν αίτηση υποψηφιότητας, οι υποψήφιοι πρέπει να εγγραφούν μέσω του διαδικτύου στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/CV_Encadext

και να ακολουθήσουν τις οδηγίες σχετικά με τα διάφορα στάδια της διαδικασίας.

Οι υποψήφιοι οφείλουν να συμπληρώσουν εμπρόθεσμα την ηλεκτρονική εγγραφή τους στον διαγωνισμό (2). Συνιστούμε ιδιαίτερα στους υποψήφιους να μην περιμένουν τις τελευταίες ημέρες για να εγγραφούν, δεδομένου ότι ο έκτακτος φόρτος των γραμμών ή οποιοδήποτε πρόβλημα στη σύνδεση με το διαδίκτυο μπορεί να τους αναγκάσει να επαναλάβουν την προσπάθεια εγγραφής τους, με αποτέλεσμα να λήξει η σχετική προθεσμία πριν ολοκληρώσουν την ηλεκτρονική εγγραφή τους. Μετά τη λήξη της προθεσμίας εγγραφής, δεν θα είναι πλέον δυνατή η εισαγωγή στοιχείων. Κατά γενικό κανόνα, οι εκπρόθεσμες αιτήσεις εγγραφής μέσω συνήθους ηλεκτρονικού ταχυδρομείου δεν θα γίνουν δεκτές.

Οι υποψήφιοι πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για να εντοπισθεί η εγγραφή των υποψηφίων, καθώς και για την ενημέρωσή τους σχετικά με το αποτέλεσμα της διαδικασίας. Επομένως, οι υποψήφιοι πρέπει να ενημερώνουν την Ευρωπαϊκή Επιτροπή για οποιαδήποτε αλλαγή της ηλεκτρονικής τους διεύθυνσης.

Για τη συμπλήρωση της αίτησης υποψηφιότητας απαιτείται η τηλεφόρτωση βιογραφικού σημειώματος σε μορφότυπο WORD ή PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σημείωμα, καθώς και η εν λόγω επιστολή πρέπει να συντάσσονται στην αγγλική, τη γαλλική ή τη γερμανική γλώσσα.

Αφού ολοκληρώσουν τη διαδικασία ηλεκτρονικής εγγραφής, οι υποψήφιοι λαμβάνουν στην οθόνη τους έναν αριθμό εγγραφής, τον οποίο οφείλουν να φυλάξουν και να απομνημονεύσουν για οποιαδήποτε μελλοντική αναφορά στην αίτησή τους. Η χορήγηση του αριθμού αυτού σημαίνει το τέλος της διαδικασίας εγγραφής και υποδηλώνει ότι τα δεδομένα που εισήχθησαν έχουν όντως καταχωρισθεί. Εάν δεν λάβουν αριθμό, αυτό σημαίνει ότι η εγγραφή τους δεν έχει καταχωριστεί!

Επισημαίνεται ότι οι υποψήφιοι δεν μπορούν να παρακολουθούν τις αιτήσεις τους μέσω του διαδικτύου. Για την πορεία της αίτησής τους θα ενημερωθούν απευθείας από τη Γενική Διεύθυνση που είναι αρμόδια για την πρόσληψή τους.

Κάθε αλληλογραφία με την επιτροπή επιλογής κατά τη διάρκεια της διαδικασίας αυτής διενεργείται αποκλειστικά στην αγγλική, γαλλική ή/και γερμανική γλώσσα (3).

Οι υποψήφιοι με αναπηρία που τους εμποδίζει να εγγραφούν με ηλεκτρονικό μέσο στον διαγωνισμό, μπορούν να υποβάλουν την αίτησή τους (βιογραφικό σημείωμα και επιστολή εκδήλωσης ενδιαφέροντος) σε χαρτί και να την αποστείλουν με συστημένη επιστολή
   (4)
  , το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Επιτροπής και των υποψηφίων θα γίνεται ταχυδρομικώς. Στην περίπτωση αυτή, οι υποψήφιοι πρέπει να επισυνάψουν στην αίτηση υποψηφιότητας πιστοποιητικό εκδοθέν από αρμόδιο οργανισμό, με το οποίο πιστοποιείται η αναπηρία τους. Πρέπει να επισυνάψουν επίσης σε χωριστό φύλλο χαρτιού σημείωμα που να διευκρινίζει τα μέτρα εκείνα που θεωρούν αναγκαία ώστε να διευκολυνθεί η συμμετοχή τους στη συγκεκριμένη διαδικασία επιλογής.

Σε περίπτωση που χρειάζεστε περισσότερες πληροφορίες ή/και αντιμετωπίζετε τεχνικά προβλήματα, παρακαλείστε να αποστείλετε ηλεκτρονικό μήνυμα στην ακόλουθη διεύθυνση:

HR-A2-MANAGEMENT-ONLINE@ec.europa.eu.

Προθεσμία εγγραφής

Η προθεσμία εγγραφής λήγει στις 22 Ιουλίου 2011. Μετά τις 12:00 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

---

(1)  Στο βιογραφικό τους σημείωμα οι υποψήφιοι θα πρέπει να αναφέρουν τουλάχιστον για αυτά τα 5 έτη επαγγελματικής πείρας σε ανώτερη διευθυντική θέση: 1. τον τίτλο και τα ασκούμενα καθήκοντα σε διευθυντικές θέσεις, 2. τον αριθμό υπαλλήλων τους οποίους διοικούσαν, 3. τα μεγέθη των διαχειριζόμενων προϋπολογισμών, και 4. τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομότιμων στην ίδια βαθμίδα ιεραρχίας. Στην περίπτωση κενής θέσης κύριου συμβούλου, οι υποψήφιοι πρέπει να αναφέρουν την πείρα συμβούλου που διαθέτουν σε υψηλό επίπεδο.

(2)  Το αργότερο έως τις 22 Ιουλίου 2011, 12:00 το μεσημέρι, ώρα Βρυξελλών.

(3)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μία από τις γλώσσες αυτές.

(4)  European Commission, Directorate-General Human Resources and Security, Unit for Executive Staff and CCA Secretariat, COM/2011/10313, SC11 08/062, 1049 Brussels, BELGIUM.

---